SI BALU HUDAH KAWIN
Roni Race Batola
Kawin adalah ubat, partama ubat ngalu kapala, kadua ubat gasan kawan bapander, kada manyaurangan, kada mangalamun mahayal lagi. Wan katiga ubat sakira kada lanji lagi. Tapi itu kada tapakai gasan Utuh Ujal. Bujur haja partamanya pina masra kada hakun tapisah tapi imbah babarapa tahun rancak bahualan. Apalagi imbah mancungul anak. Sabarataan kasih sayang bapindah ka anak kadada lagi gasan bininya.
Tarnyata imbah disalidiki, Ujal manyasal kawin wan bininya nang ada ini. Rupanya inya masih sangkal wan gandaknya bahari kada sawat takawini. Tapi Kada lawas tadi tadangar habar Erus gandaknya itu kamatian laki alias sudah manjadi balu.
“Lalakian itu Nan ai biasanya kada mungkin kada ingat wan kisah cintanya nang pamulaan, makanya ada peribahasa,,,,,,,,,bila niat kada sampai maka balu-balunya dihadang jua,,,,,, tanda cinta sampai bakulat,” ujar Ujal lihum.
“Ooo… mungkin itulah nang jadi panyabab ikam bahualan dan bakalahian laki bini samalam,” ujar Idar.
“Pas banar Dar ai. Biniku curiga banar aku bagandakan pulang wan Erus si janda kambang, mantanku bahari. Aku diancamnya kada bulih main gila lagi, kada bulih mailangi atawa manamui Erus. Lalu kujawab bahwa Erus si janda itu sudah nikah dan sudah kawin, jadi biniku kada hawatir lagi aku cagar manggandakinya,” ujar Ujal lihum.
“Jadi si janda Erus itu sudah kawinlah? Wan siapa kawinnya Jal?” ujar Anan.
“Ini rahasia Nan ai jangan bapadah dan jangan dipander-pander apalagi jangan sampai katahuan biniku karna kawinnya ituuu…. justru wan aku, hahahaaa… hahahaaa…,” ujar Ujal mangalangkang tatawa.
bjn_Latn eng_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn